ddrg/super_eurlex huggingface dataset:
KOMMISSIONENS AFGØRELSE af 29. februar 1996 om indgåelse af en frihandelsaftale om handel mellem Det Europæiske Kul- og Stålfællesskab og Tyrkiet med produkter omfattet af EKSF-traktaten (96/528/EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1, og

ud fra følgende betragtninger:

Efter afgørelse truffet af Rådet den 30. oktober 1995 afsluttede Kommissionen forhandlingerne med Tyrkiet med henblik på en frihandelsaftale mellem Fællesskabet og Tyrkiet om produkter omfattet af EKSF-traktaten;

efter høring af Det Rådgivende Udvalg og efter samstemmende og enstemmig udtalelse fra Rådet -

TRUFFET FØLGENDE AFGØRELSE:

Artikel 1

1. Aftale mellem Det Europæiske Kul- og Stålfællesskab og Tyrkiet om handel med produkter omfattet af traktaten om oprettelse af Det Europæiske Kul- og Stålfællesskab godkendes herved på Det Europæiske Kul- og Stålfællesskabs vegne.

2. Teksten til aftalen er knyttet til denne afgørelse (1).

Artikel 2

Formanden for Kommissionen foranstalter på Det Europæiske Kul- og Stålfællesskabs vegne den i aftalens artikel 20 nævnte notifikation.

Udfærdiget i Bruxelles, den 29. februar 1996.

På Kommissionens vegne

Jacques SANTER

Formand

(1) Se side 3 i denne Tidende.
RÅDETS AFGØRELSE af 29. marts 1996 om undertegnelse og midlertidig anvendelse af den internationale overenskomst af 1994 om tropisk træ på Fællesskabets vegne (96/493/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af det Europæiske Fællesskab,

under henvisning til forslag fra Kommissionen, og

ud fra følgende betragtninger:

Den internationale overenskomst af 1994 om tropisk træ, hvorom der er forhandlet på baggrund af resolution 93 (IV), »Det nye partnerskab om udvikling: Cartagena-engagementet«, og målsætningerne i slutdokumentet »The Spirit of Cartagena«, og målsætningerne i slutdokumentet »The Spirit of Cartagena«, som De Forenede Nationers konference for handel og udvikling vedtog på sin 8. samling, er åben for undertegnelse fra den 1. april 1994 til udløbet af en frist på en måned efter datoen for dens ikrafttræden;

overenskomsten er endnu ikke trådt i kraft;

gyldigheden af den internationale overenskomst af 1983 om tropisk træ er forlænget i henhold til overenskomstens artikel 42, stk. 3, indtil den nye overenskomst træder i kraft midlertidigt eller endeligt;

den nye overenskomsts målsætninger er i overensstemmelse med den fælles handelspolitik;

medlemsstaterne deltager med finansielle bidrag i de foranstaltninger, som overenskomsten omfatter;

alle medlemsstater har tilkendegivet, at de agter at undertegne nævnte overenskomst og at anvende den midlertidigt; Fællesskabet bør derfor undertegne overenskomsten, der er deponeret hos de Forenede Nationers generalsekretær, og så hurtigt som muligt meddele, at det agter at anvende den midlertidigt -

TRUFFET FØLGENDE AFGØRELSE:

Artikel 1

1. Fællesskabet undertegner den internationale overenskomst af 1994 om tropisk træ, der er deponeret hos De Forenede Nationers generalsekretær.

Teksten til overenskomsten er knyttet til denne afgørelse.

2. Fællesskabet meddeler De Forenede Nationers generalsekretær, at det agter at anvende den i stk. 1 nævnte overenskomst midlertidigt, jf. dens artikel 40 og artikel 41, stk. 2.

Artikel 2

Formanden for Rådet bemyndiges til at udpege de personer, der er beføjet til at undertegne den i artikel 1 nævnte overenskomst på Fællesskabets vegne og til at deponere notifikationen om Fællesskabets midlertidige anvendelse heraf, samt den erklæring der er knyttet til denne afgørelse.

Udfærdiget i Bruxelles, den 29. marts 1996.

På Rådets vegne

T. TREU

Formand

BILAG

Erklæring fra Det Europæiske Fællesskab og dets medlemsstater

Det Europæiske Fællesskab og dets medlemsstater fortolker bestemmelserne i den internationale overenskomst af 1994 om tropisk træ således:

a) Overenskomsten gælder udelukkende for tropisk træ og tropiske skove, medmindre overenskomstens anvendelsesområde ændres, jf. artikel 35.

b) Eventuelle finansielle bidrag, med undtagelse af det bidrag til det administrative budget, der omhandles i overenskomstens artikel 19, er ganske frivillige.
KOMMISSIONENS BESLUTNING af 24. juli 1996 om ændring af beslutning 90/178/Euratom, EØF om bemyndigelse af Luxembourg til at beregne grundlaget for Fællesskabernes momsindtægter på basis af en tilnærmelsesvis vurdering af momsgrundlaget for visse transaktioner (Kun den franske udgave er autentisk) (96/507/Euratom, EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og

ud fra følgende betragtninger:

I henhold til artikel 28, stk. 3, i Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - det fælles merværdiafgiftssystem: ensartet beregningsgrundlag (2), i det følgende benævnt »sjette direktiv«, kan medlemsstaterne fortsat anse visse transaktioner som afgiftsfrie eller afgiftspligtige, og disse transaktioner skal tages i betragtning ved fastlæggelsen af grundlaget for momsindtægterne;

ved artikel 1, nr. 1, første afsnit, og nr. 2, litra a), i Rådets direktiv 89/465/EØF (3) ophæves fra den 1. januar 1990 medlemsstaternes mulighed for fortsat at anse visse transaktioner, der er omhandlet i bilag E og F i sjette direktiv, for afgiftspligtige eller afgiftsfri og de tilladelser, som Kommissionen har givet i denne forbindelse med henblik på fastlæggelse af grundlaget for momsindtægter, bør derfor ophæves;

Kommissionen har på grundlag af forordning (EØF, Euratom) nr. 1553/89 med virkning fra regnskabsåret 1989 for så vidt angår Luxembourg vedtaget beslutning 90/178/Euratom, EØF (4) om bemyndigelse af Luxembourg til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering;

Luxembourg anser fra den 1. januar 1995 de i bilag F, punkt 12, i sjette direktiv omhandlede transaktioner for afgiftspligtige og den tilladelse, som Kommissionen har givet i denne forbindelse, bør ophæves fra nævnte dato;

Det Rådgivende Udvalg for Egne Indtægter har godkendt den rapport, der indeholder udvalgsmedlemmernes udtalelser om nærværende beslutning -

VEDTAGET FØLGENDE BESLUTNING:

Artikel 1

Artikel 2, nr. 2, i beslutning 90/178/Euratom, EØF ophæves for transaktioner, der udføres fra og med den 1. januar 1995.

Artikel 2

Denne beslutning er rettet til Storhertugdømmet Luxembourg.

Udfærdiget i Bruxelles, den 24. juli 1996.

På Kommissionens vegne

Erkki LIIKANEN

Medlem af Kommissionen

(1) EFT nr. L 155 af 7. 6. 1989, s. 9.

(2) EFT nr. L 145 af 13. 6. 1977, s. 1.

(3) EFT nr. L 226 af 3. 8. 1989, s. 21.

(4) EFT nr. L 99 af 19. 4. 1990, s. 26.
KOMMISSIONENS BESLUTNING af 23. juli 1996 om ændring af beslutning 90/178/Euratom, EØF om bemyndigelse af Luxembourg til at beregne grundlaget for Fællesskabernes momsindtægter på basis af en tilnærmelsesvis vurdering af momsgrundlaget for visse transaktioner (Kun den franske udgave er autentisk) (96/506/Euratom, EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og

ud fra følgende betragtninger:

I henhold til artikel 28, stk. 3, i Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - det fælles merværdiafgiftssystem: ensartet beregningsgrundlag (2), i det følgende benævnt »sjette direktiv«, kan medlemsstaterne fortsat anse visse transaktioner som afgiftsfrie eller afgiftspligtige, og disse transaktioner skal tages i betragtning ved fastlæggelsen af grundlaget for momsindtægterne;

ved artikel 1, nr. 1, første afsnit, og nr. 2, litra a), i Rådets direktiv 89/465/EØF (3) ophæves fra den 1. januar 1990 medlemsstaternes mulighed for fortsat at anse visse transaktioner, der er omhandlet i bilag E og F i sjette direktiv, for afgiftspligtige eller afgiftsfri og de tilladelser, som Kommissionen har givet i denne forbindelse med henblik på fastlæggelse af grundlaget for momsindtægter, bør derfor ophæves;

Kommissionen har på grundlag af forordning (EØF, Euratom) nr. 1553/89 med virkning fra regnskabsåret 1989 for så vidt angår Luxembourg vedtaget beslutning 90/178/Euratom, EØF (4) om bemyndigelse af Luxembourg til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering;

Luxembourg anser fra den 1. januar 1993 de i bilag F; punkt 5, i sjette direktiv omhandlede transaktioner for afgiftspligtige og den tilladelse, som Kommissionen har givet i denne forbindelse, bør ophæves fra nævnte dato;

Det Rådgivende Udvalg for Egne Indtægter har godkendt den rapport, der indeholder udvalgsmedlemmernes udtalelser om nærværende beslutning -

VEDTAGET FØLGENDE BESLUTNING:

Artikel 1

Artikel 2, nr. 1, i beslutning 90/178/Euratom, EØF ophæves for transaktioner, der udføres fra og med den 1. januar 1993.

Artikel 2

Denne beslutning er rettet til Storhertugdømmet Luxembourg.

Udfærdiget i Bruxelles, den 23. juli 1996.

På Kommissionens vegne

Erkki LIIKANEN

Medlem af Kommissionen

(1) EFT nr. L 155 af 7. 6. 1989, s. 9.

(2) EFT nr. L 145 af 13. 6. 1977, s. 1.

(3) EFT nr. L 226 af 3. 8. 1989, s. 21.

(4) EFT nr. L 99 af 19. 4. 1990, s. 26.
KOMMISSIONENS BESLUTNING af 26. juli 1996 om bemyndigelse af Portugal og Det Forenede Kongerige til at udbetale den i Rådets forordning (EØF) nr. 805/68 om den fælles markedsordning for oksekød fastsatte forarbejdningspræmie for dyr, der fjernes fra produktionen, inden de er over tyve dage gamle (Kun den engelske og den portugisiske udgave er autentisk) (96/503/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1357/96 (2), særlig artikel 4i, stk. 4, og

ud fra følgende betragtninger:

Efter artikel 4i, stk. 1, i forordning (EØF) nr. 805/68 udbetales forarbejdningspræmien for dyr, der fjernes fra produktionen, inden de er over ti dage gamle; efter stk. 4 i nævnte artikel 4 kan Kommissionen dog bemyndige en medlemsstat til at udbetale præmien for dyr, der fjernes, inden de er over tyve dage gamle, på grundlag af en behørigt begrundet ansøgning med en redegørelse for passende kontrolforanstaltninger; Portugal og Det Forenede Kongerige har hver især indgivet en ansøgning ledsaget af et program for kontrolforanstaltninger, der tager sigte på at undgå ethvert misbrug og bl.a. sikre, at disse dyr udelukkes fra konsum; den ønskede bemyndigelse bør derfor gives;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Oksekød -

VEDTAGET FØLGENDE BESLUTNING:

Artikel 1

Portugal og Det Forenede Kongerige bemyndiges til at udbetale den i artikel 4i i forordning (EØF) nr. 805/68 fastsatte forarbejdningspræmie for dyr, der fjernes fra produktionen, inden de er over tyve dage gamle.

Artikel 2

Denne beslutning er rettet til Portugal og Det Forenede Kongerige og Nordirland.

Udfærdiget i Bruxelles, den 26. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 175 af 13. 7. 1996, s. 9.
RÅDETS AFGØRELSE af 25. juli 1996 om indgåelse af en aftale om videnskabeligt og teknisk samarbejde mellem Det Europæiske Fællesskab og Staten Israel (96/505/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 M sammenholdt med artikel 228, stk. 2, første punktum, og artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Fællesskabet og Staten Israel gennemfører særlige forskningsprogrammer på områder af fælles interesse;

på grundlag af tidligere erfaringer med aftalen af 1975 mellem Det Europæiske Økonomiske Fællesskab og Staten Israel (2) har begge parter udtrykt ønske om at etablere mere dybtgående og bredere rammer for gennemførelsen af det videnskabelige og tekniske samarbejde;

Staten Israel på den ene side og Det Europæiske Fællesskab og dets medlemsstater på den anden side har undertegnet en Euro-Middelhavsaftale om associering, der indeholder bestemmelser om forhandling af en samarbejdsaftale inden for videnskab og teknologi;

ved afgørelse af 29. september 1994 bemyndigede Rådet Kommissionen til at føre forhandlinger om en aftale om videnskabeligt og teknisk samarbejde mellem Det Europæiske Fællesskab og Staten Israel;

ved afgørelse af 18. marts 1996 vedtog Rådet, at aftalen om videnskabeligt og teknisk samarbejde burde undertegnes på De Europæiske Fællesskabers vegne;

aftalen om videnskabeligt og teknisk samarbejde blev undertegnet den 25. marts 1996;

aftalen om videnskabeligt og teknisk samarbejde mellem Det Europæiske Fællesskab og Staten Israel bør godkendes -

TRUFFET FØLGENDE AFGØRELSE:

Artikel 1

Aftalen om videnskabeligt og teknisk samarbejde mellem Det Europæiske Fællesskab og Staten Israel godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter på Fællesskabets vegne den notifikation, der er omhandlet i aftalens artikel 13.

Udfærdiget i Bruxelles, den 25. juli 1996.

På Rådets vegne

H. COVENEY

Formand

(1) Udtalelse afgivet den 19. juli 1996 (endnu ikke offentliggjort i Tidende).

(2) EFT nr. L 136 af 28. 5. 1975, s. 1.
RÅDETS AFGØRELSE af 18. juni 1996 om brevvekslingen mellem Det Europæiske Fællesskab og Chile om midlertidig anvendelse af visse bestemmelser i rammeaftalen om samarbejde med henblik på som endeligt mål at forberede en associering af politisk og økonomisk art mellem Det Europæiske Fællesskab og dets medlemsstater på den ene side og Republikken Chile på den anden side (96/504/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen, og

ud fra følgende betragtninger:

Det Europæiske Fællesskab og dets medlemsstater undertegnede den 21. juni 1996 rammeaftalen om samarbejde med henblik på som endeligt mål at forberede en associering af politisk og økonomisk art mellem Det Europæiske Fællesskab og dets medlemsstater på den ene side og Republikken Chile på den anden side;

Det Europæiske Fællesskab og Chile har forpligtet sig til at fastlægge de nærmere bestemmelser for en midlertidig anvendelse af visse af denne aftales bestemmelser om det handelsmæssige samarbejde mellem parterne samt de institutionelle rammer for dette samarbejde;

i afventning af afslutningen af procedurerne for aftalens ikrafttræden vil en midlertidig anvendelse af nævnte bestemmelser bidrage til at skabe tættere handelsforbindelser mellem Det Europæiske Fællesskab og Republikken Chile -

TRUFFET FØLGENDE AFGØRELSE:

Artikel 1

Brevvekslingen mellem Det Europæiske Fællesskab og Chile om den midlertidige anvendelse af visse bestemmelser i rammeaftalen om samarbejde med henblik på som endeligt mål at forberede en associering af politisk og økonomisk art mellem Det Europæiske Fællesskab og dets medlemsstater på den ene side og Republikken Chile på den anden side godkendes herved på Det Europæiske Fællesskabs vegne.

Teksten til brevvekslingen er knyttet til denne afgørelse.

Artikel 2

Kommissionen repræsenterer Fællesskabet i de organer, der er omhandlet i artikel 35 og 37 i den aftale, der er nævnt i artikel 1.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 18. juni 1996.

På Rådets vegne

C. BURLANDO

Formand
RÅDETS AFGØRELSE af 25. juli 1996 om beskikkelse af et medlem af Regionsudvalget (96/479/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse 94/65/EF af 26. januar 1994 (1) og 95/15/EF af 23. januar 1995 (2) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af og fire pladser som suppleanter til udvalget er blevet ledige, efter at medlemmet Monica Andersson og suppleanterne Christina Tallberg, Georg Kerschbaumer, Luis Planas Puchades og Antonio Castro Córdobez er trådt tilbage, hvilket Rådet blev underrettet om henholdsvis den 21. december 1995, den 3. juni 1996, den 12. juni 1996, den 8. juli 1996 og den 15. juli 1996,

under henvisning til indstillingerne fra den svenske, den østrigske og den spanske regering -

TRUFFET FØLGENDE AFGØRELSE:

Eneste artikel

1. Christina Tallberg beskikkes som medlem af Regionsudvalget som efterfølger for Monica Andersson for den resterende del af dennes mandatperiode, dvs. indtil den 25. januar 1998.

2. Ann Beskow beskikkes som suppleant til Regionsudvalget som efterfølger for Christina Tallberg for den resterende del af dennes mandatperiode, dvs. indtil den 25. januar 1998.

3. Ernst Woller beskikkes som suppleant til Regionsudvalget som efterfølger for Georg Kerschbaumer for den resterende del af dennes mandatperiode, dvs. indtil den 25. januar 1998.

4. Carlos Yánez-Barnuevo García beskikkes som suppleant til Regionsudvalget som efterfølger for Luis Planas Puchades for den resterende del af dennes mandatperiode, dvs. indtil den 25. januar 1998.

5. Francisco Aznar Vallejo beskikkes som suppleant til Regionsudvalget som efterfølger for Antonio Castro Córdobez for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 25. juli 1996.

På Rådets vegne

H. COVENEY

Formand

(1) EFT nr. L 31 af 4. 2. 1994, s. 29.

(2) EFT nr. L 25 af 2. 2. 1995, s. 20.
RÅDETS AFGØRELSE af 1. oktober 1996 om de finansielle følger af forlængelsen af mandatet for den særlige udsending for de store søers område i Afrika, som blev udnævnt ved fælles aktion 96/250/FUSP (96/589/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.11, stk. 2,

under henvisning til fælles aktion nr. 96/250/FUSP (1) af 25. marts 1996 vedtaget af Rådet på grundlag af artikel J.3 i traktaten om Den Europæiske Union i forbindelse med udnævnelse af en særlig udsending for de store søers område i Afrika, og

ud fra følgende betragtninger:

Det blev ved Rådets afgørelse 96/441/FUSP (2) den 15. juli 1996 vedtaget at forlænge anvendelsen af fælles aktion 96/250/FUSP til den 31. juli 1997;

en sådan forlængelse kræver yderligere finansielle midler, jf. artikel 2 i ovennævnte afgørelse -

TRUFFET FØLGENDE AFGØRELSE:

Artikel 1

For at dække omkostningerne i forbindelse med mandatet for den særlige udsending for de store søers område i Afrika afsættes der et yderligere beløb på 1,3 mio. ECU på De Europæiske Fællesskabers almindelige budget for 1996.

Artikel 2

Denne afgørelsen træder i kraft på dagen for vedtagelsen.

Den finder anvendelse til den 31. juli 1997.

Artikel 3

Denne afgørelse offentliggøres i Tidende.

Udfærdiget i Luxembourg, den 1. oktober 1996.

På Rådets vegne

D. SPRING

Formand

(1) EFT nr. L 87 af 4. 4. 1996, s. 1.

(2) EFT nr. L 185 af 24. 7. 1996, s. 1.
KOMMISSIONENS BESLUTNING af 24. september 1996 om ændring af beslutning 95/340/EF om den foreløbige liste over tredjelande, hvorfra medlemsstaterne tillader indførsel af mælk og mælkebaserede produkter, og om ophævelse af beslutning 94/70/EF (Tekst af betydning for EØS) (96/571/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter (1), særlig artikel 23, stk. 2 og 3, og

ud fra følgende betragtninger:

Kommissionens beslutning 95/340/EF (2), senest ændret ved beslutning 96/325/EF (3), indeholder en liste over tredjelande, hvorfra medlemsstaterne tillader indførsel af mælk og mælkebaserede produkter;

et EF-veterinærkontrolbesøg i Andorra angiver, at veterinærkontrollen og sundhedssituationen med hensyn til mælkeproduktion er tilfredsstillende;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/340/EF indsættes følgende linje i alfabetisk orden efter ISO-koden:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 24. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 14. 9. 1992, s. 1.

(2) EFT nr. L 200 af 24. 8. 1995, s. 38.

(3) EFT nr. L 123 af 23. 5. 1996, s. 24.